மரியம் உசு-சமானியின் கல்லறை

**மரியம் உசு-சமானியின் கல்லறை** (*Tomb of Mariam-uz-Zamani*) பொதுவாக **மரியம் கல்லறை** என அறியப்படும் இது முகலாயப் பேரரசர் அக்பரின் விருப்பமான மனைவி **ஜோதா பாய்** என்று பொதுவாக அழைக்கப்படும் மரியம் உசு-சமானியின் கல்லறை ஆகும். மரியம் பேகம் இறந்த ஒரு ஆண்டுகளுக்கிடையே இந்த கல்லறை அவரது மகன் ஜஹாங்கீரால் அவரது நினைவாக கட்டப்பட்டது. இது மதுராவின் திசையில் சிகந்திராவில் அக்பரின் கல்லறைக்கு அடுத்து அமைந்துள்ளது. அக்பரின் பிரியமான மனைவியான இவர் அவருக்கு நெருக்கமாக புதைக்கப்பட்டுள்ளார்.

## வரலாறு
thumb|அக்பரின் விளக்கத்தின்படி வரையப்பட்ட மரியம்-உசு-சமானி பேகத்துடன் ஜலாலுதீன் முகமது அக்பரின் உருவப்படம்
மரியம் உசு-சமானி, ஆம்பெரின் இராசபுத்திர அரசர் பிஹாரி மாலின் மூத்த மகளாக *ஹர்கா பாய்* என்ற பெயரில் பிறந்தார். இவர் 1562 இல் பேரரசர் அக்பரை மணந்தார். 1569 இல் தனது மூன்றாவது மகனான ஜஹாங்கீரைப் பெற்றெடுத்த பிறகு **மரியம்-உசு-சமானி** என்ற பட்டத்துடன் கௌரவிக்கப்பட்டார். இவர் 19 மே 1623 அன்று ஆக்ராவில் இறந்தார். தனது கணவருக்கு அருகில் அடக்கம் செய்யப்பட்டார். இவரது மரணத்திற்கான காரணத்தைக் குறிப்பிடும் உறுதியான சான்றுகள் எதுவும் இல்லை. இருப்பினும் அது நோய் காரணமாக இருக்கலாம் என்று நம்பப்படுகிறது. இவரின் மகன் ஜஹாங்கீர் கி. பி. 1623 மற்றும் 1627 க்கு இடையில் இவருக்கு ஒரு கல்லறையை எழுப்பினார். அக்பரின் கல்லறைக்கு அருகில் இந்த கல்லறை உள்ளது. மேலும் அக்பரின் பிற மனைவிகளின் கல்லறைகளும் மிக அருகில் உள்ளது. இவர் பேரரசர் அக்பரின் முதல் மற்றும் கடைசி காதலியாக அறியப்படுகிறார்.

பேரரசி மரியம்-உசு-சமானியுடன், அவரது பேத்தி பகார் பானு பேகமும் இதே கல்லறையில் அடக்கம் செய்யப்பட்டார்.

## கிறிஸ்துவராக தவறான அடையாளம் காணல்
மரியம்-உசு-சமானியின் அடையாளம் பல நூற்றாண்டுகளாக முதன்மையாக அவரது 'மரியம்' என்ற பட்டத்தின் காரணமாக ஒரு கிறிஸ்துவராக ஊகிக்கப்பட்டது. மேலும் அதிகாரப்பூர்வ முகலாய வரலாறுகளில் இவரது பின்னணி விவரங்கள் இல்லாதது இவரது இனம் மற்றும் மதம் குறித்த ஊகங்களுக்கு வழிவகுத்தது. இவருக்கு மரியம் என்று பெயரிடப்பட்டதால், இவர் ஒரு கிறிஸ்தவப் பெண்ணாக இருந்திருக்க வேண்டும் என்று பல்வேறு எழுத்தாளர்களால் கருதப்பட்டது. இருப்பினும் இசுலாத்தில் மேரி அல்லது மரியம் ஆகியோரை தங்கள் சொந்தம் என்று மதிக்கிறது, திருக்குர்ஆனில் பெயரிடப்பட்ட ஒரே பெண் மரியம் மட்டுமே. முஸ்லிம்களின் கூற்றுப்படி, அவர் இதுவரை வாழ்ந்த மிகச்சிறந்த பெண் ஆவார். இது பேரரசிக்கு வழங்கப்பட்ட கௌரவத்தையும் அக்பரின் மனைவியாக அவரது புகழ்பெற்ற பதவியையும் குறிக்கிறது.

## கல்லறையை சேதப்படுத்தியது
இந்த கல்லறை ஆங்கிலேயர்களால் அனாதை இல்ல மையத்திற்கான அச்சகமாக பயன்படுத்தப்பட்டு வந்தது. இதனால் இது பிரித்தானியர் ஆட்சியின் போது பெரிதும் சேதப்படுத்தப்பட்டது.  கிளர்ச்சிக்கு முன்பு உயர் நீதிமன்றம் ஆக்ராவில் இருந்தபோது, இவரது கல்லறையில் அரசு அச்சகம் அமைந்திருந்தது. மேலும் உள்ளூர் கிறிஸ்தவ பள்ளி மற்றும் அனாதை இல்லம் தோட்டத்தின் ஒரு பகுதியை ஆக்கிரமித்தது. அலகாபாத்திற்கு அரசு அச்சகம் மாற்றப்பட்டதிலிருந்து, முழு கல்லறையும் தோட்டமும் அரசின் கைகளில் சென்றது. அவர்கள் கல்லறைக்குள் ஏராளமான சுவர்களை அமைத்து, அங்கு தொழிற்சாலைகளை நிறுவினர். இதனால் கல்லறை கணிசமாக சேதமடைந்தது. இந்தியா-பாக்கித்தான் பிரிவினைக்குப் பிறகு இந்த கல்லறை சிந்தி அகதிகளைக் கொண்டிருந்தது. இதனாலும் இது மேலும் சீரழிக்கப்பட்டது.
[thumb|[மரியம் உசு-சமானி பேகமின் கல்லறைக்கு செல்லும் படிக்கட்டுகள்]]

## புகைப்படங்கள்

File:Tomb of Empress Mariam-uz-Zamani.jpg|அக்பரின் கல்லறைக்கு அருகில் கட்டப்பட்டுள்ள பேரரசி மரியம்-உசு-சமானியின் கல்லறை.
File:Tomb of Mariam-uz-Zamani.jpg|மரியம்-உசு-சமானியின் கல்லறை
File:The khiyabans around the tomb of Mariam uz Zamani.jpg|மரியம்-உசு-சமானியின் கல்லறையைச் சுற்றியுள்ள அழகிய தோட்டங்கள்
File:Detailing on the structure comprising Tomb of Mariam-uz-Zamani.jpg|கல்லறையின் முன்னாள் அழகான முக்கிய வளாகம்
File:Intricate decorative engraving on the main complex of the Tomb.jpg|கல்லறையின் முக்கிய வளாகத்தில் சிக்கலான அலங்கார வேலைப்பாடுகள்
File:One of the facade's dome visible from east side of the tomb complex.jpg|கல்லறை வளாகத்தின் கிழக்குப் பக்கத்திலிருந்து தெரியும் முகப்பின் குவிமாடங்கள்
File:Grave of Mariam-uz-Zamani built underground with flight of steps leading to it.jpg|கல்லறை
File:The tomb comprises of several geometrical and floral carved pillars.jpg|கல்லறையைச் சுற்றி அமைகப்பட்டுள்ள காட்சிக்கூடம்
File:ASI board outside the tomb.jpg|கல்லறைக்கு வெளியே அமைக்கப்படுள்ள தொல்லியல் துறையின் அறிவிப்புப் பலகை
File:Tomb Mariam-uz-Zamani.jpg|கல்லறை
File:The tomb complex.jpg|கல்லறை


## இதனையும் காண்க

* பேரரசர் அக்பர்
* ஜோதா அக்பர்
* ஜஹாங்கிரின் கல்லறை
* அக்பரின் கல்லறை
* பீபி கா மக்பாரா, பேரரசர் ஔரங்கசீப்பின் மனைவியான தில்ராஸ் பானு பேகமின் கல்லறை

## மேற்கோள்கள்.

## வெளி இணைப்புகள்

* Agraindia.org
* Economictimes.indiatimes.com

பகுப்பு:அரசிகள்
பகுப்பு:1542 பிறப்புகள்
பகுப்பு:1623 இறப்புகள்
பகுப்பு:அக்பர்
பகுப்பு:இந்திய அரச குடும்பப் பெண்கள்
பகுப்பு:Coordinates on Wikidata
பகுப்பு:இசுலாமியக் கட்டிடக்கலை
பகுப்பு:முகலாயக் கட்டிடக்கலை